Darrell Huff

Darrell Huff (1913–2001) var en amerikansk forfatter og er mest kjent som forfatteren av boken How to Lie with Statistics («Hvordan lyve med statistikk»), som ble gitt ut i 1954. Det er en kortfattet, fornøyelig, illustrert bok som er den bestselgende statistikkboken noen sinne. Den engelske utgaven er solgt i over en halv million eksemplarer. I 2003 ble en kinesisk utgave utgitt av Institutt for økonomi ved Universitetet i Shanghai. Dette er den foreløpig (2005) siste av en rekke oversettelser.

Huff ble født i Gowrie i Iowa i USA og tok sin utdannelse ved Universitetet i Iowa, (BA 1938, MA 1937). Før han gikk over til å skrive fulltid i 1946, var han redaktør for Better Homes and Gardens og Liberty Magazine. Som freelancer laget han hundrevis av artikler og skrev minst seksten bøker, de fleste om hus og hage. En av hans største prosjekter var et prisbelønt hjem i Carmel i California hvor han bodde til sin død.

 Se også 

 Løgn, forbannet løgn og statistikk

 Referanser 

 Eksterne lenker 

 J.M. Steele, Darrell Huff and Fifty Years of "How to Lie with Statistics" (PDF, 126 KB).

Kategori:Sakprosaforfattere fra USA
Kategori:Matematikere fra USA
Kategori:Personer fra Webster County i Iowa